Consiliul municipiului Orhei Proiect

**DECIZIE**

**\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_\_\_\_\_\_\_\_\_**

Cu privire la aderarea municipiului Orhei

la Inițiativa Primarilor pentru Creștere Economică

În conformitate cu Legea privind administrația publică locală nr. 436- XVI din 28.12.2006, art.14, în scopul accelerării creșterii economice locale durabile, dezvoltării și creării locurilor de muncă, examinând informația prezentată de viceprimarul mun. Orhei pe probleme economice, buget și finanțe, dna Marina CRAVCENCO, cu privire la programul Parteneriatului Estic al Uniunii Europene- Inițiativa”Primarii pentru Creștere Economică”,

CONSILIUL MUNICIPAL DECIDE:

1. Se ia act de informația prezentată de viceprimarul mun. Orhei pe probleme economice, buget și finanțe, dna Marina CRAVCENCO, cu privire la programul Parteneriatului Estic al Uniunii Europene- Inițiativa”Primarii pentru Creștere Economică”.
2. Se acordă împuternicire primarului mun. Orhei, Ilan Șor să semneze Formularul de aderare la Inițiativa Primarilor pentru Creștere Economică (conform anexei).
3. Se pune în sarcina autorității executive a Consiliului municipal Orhei să întreprindă acțiunile necesare în vederea realizării cu succes a angajamentelor asumate în calitate de semnatar al Inițiativei.
4. Controlul asupra executării prezentei decizii revine viceprimarulor municipiului Orhei, conform competențelor.

Viceprimar municipiul Orhei Marina CRAVCENCO

Viceprimar municipiul Orhei ReghinaAPOSTOLOVA

Viceprimar municipiul Orhei Valerian CRISTEA

Specialist (Jurist) Cristina COJOCARI

Secretarul Consiliului municipal Orhei Ala BURACOVSCHI

Autor:

Specialist atragerea investițiilor Marina GLIB

tel.0235-247-37

primaria@orhei.md

**Nota informativă**

la decizia Consiliului municipal Orhei

Nr.\_\_\_\_\_\_\_\_ din\_\_\_\_\_\_\_\_\_\_\_\_\_

În temeiul art. 14, alin. (2), lit. j) și k) din Legea nr. 436- XVI din 28.12.2006 privind administrația public locală, primăria municipiului Orhei este invitată să adere la Inițiativa Uniunii Europene ”Primarii pentru Creștere Economică”, care a fost lansată în ianuarie 2017 în cadrul Parteneriatului Estic.

Scopul general al Inițiativei este de a susține primarii și administrațiile locale din țările [Parteneriatului Estic](http://m4eg.eu/ro/about-m4eg/) să devină facilitatori activi ai creșterii economice și creării locurilor de muncă la nivel local.

Inițiativa ”Primarii pentru Creștere Economică” își dorește să se transforme într-o comunitate profesională extinsă în întreaga regiune, care va solicita anumite angajamente din partea membrilor săi, dar care oferă susținere de înaltă calitate din partea experților și de la alți membri, asistență la diseminarea pe larg a succeselor, precum și alte beneficii economice, politice și reputaționale semnificative.

Abordarea Inițiativei ”Primarii pentru creștere economică” se bazează pe următoarele considerente:

* În întreaga lume, sectorul privat este principalul propulsor al creșterii economice și dezvoltării.
* Toate regiunile, orașele și localitățile au anumite puncte forte care pot fi valorificate pentru a genera creștere și dezvoltare.
* Dialogul și parteneriatul public – privat plus implicarea actorilor societății civile sunt cheia valorificării potențialului economic local.
* Administrațiile publice locale au o poziție unică pentru inițierea și implementarea activităților de jos în sus întru facilitarea creșterii.
* Pentru a obține rezultate tangibile, aceste activități cel mai probabil vor trebui să se adreseze câtorva din următoarele ”elemente constitutive” ale problemelor, care formează principalii factori ce stimulează creșterea și crearea locurilor de muncă. Acestea sunt:
  + - Cadrul de reglementare și instituțional
    - Acces la finanțare
    - Terenuri și infrastructură
    - Abilități și capital uman, Incluziune
    - Poziționare externă și marketing
* Motivarea internă, pregătirea și capacitatea adecvată a autorităților publice locale de a gestiona creșterea economică locală sunt caracteristice pentru fiecare teritoriu cu o economie locală funcțională. Prin urmare, participarea la Inițiativa ”Primarii pentru Creștere Economică” este voluntară întru reflectarea următoarelor premise locale de bază pentru creșterea sectorului privat, și anume:
  + - Administrație prietenoasă cu businessul, transparentă și necoruptă
    - Cooperare și relaționare locală

Administrațiile publice se angajează să îndeplinească următoarele **angajamente:**

* Să dezvolte o coaliție cu sectorul privat și organizațiile societății civile pentru a elabora un Plan de Dezvoltare Economică Locală și să înainteze Planul în decurs de un an de la data aprobării Deciziei Consiliului Local/Municipal;
* În parteneriat cu sectorul privat și organizațiile societății civile să facă analize și să stabilească acțiuni care se vor focusa pe creștere, dezvoltare și creare a locurilor de muncă;
* Să stabilească obiective clare și rezultate orientate pe acțiuni;
* Să aplice principiile fundamentale ale bunei guvernări, în special referitoare la responsabilitate, transparență, anti-corupție și incluziune;
* Să încurajeze participarea în cadrul procesului de dezvoltare economică locală a tuturor actorilor, autorităților locale, reprezentanților sectorului privat, comunităților societății civile, universităților și instituțiilor de cercetare, care reprezintă diversitatea comunității locale și asigură echilibrul de gen;
* Să țină cont de durabilitatea mediului în calea dezvoltării economice locale;
* Să raporteze de două ori pe ani către Secretariatul M4EG despre progresul obținut în implementarea Planului și a rezultatelor obținute.

După ce un oraș/o localitate se alătură Inițiativei **Primarii pentru creștere economică** prin semnarea formularului de membru al Inițiativei PCE, Secretariatul Inițiativei PCE va lucra cu semnatarii pentru a-i ajuta:

* Să-și înțeleagă potențialul de a-și îmbunătăți situația economică;
* Să dobândească cunoștințele și abilitățile necesare pentru a-și fortifica capacitățile de a face schimbări pozitive;
* Să creeze propriile soluții specifice și să pregătească Planurile de dezvoltare economică locală întru implementarea acestora;
* Să întreprindă acțiuni concertate pentru dezvoltare și să evalueze rezultatele obținute.
* Să prezinte succesul semnatarilor și să promoveze teritoriile corespunzătoare donatorilor și investitorilor activi din regiune și din afara ei.

Secretariatul Inițiativei „Primarii pentru Creștere Economică” apreciază mult cooperarea strânsă și interacțiunile personale regulate cu semnatarii. Totuși, din cauza teritoriului vast care urmează a fi acoperit, diferenței de capacități ai membrilor Inițiativei „Primarii pentru Creștere Economică”, precum și resurselor limitate disponibile Secretariatului, echipa Secretariatului Inițiativei „Primarii pentru Creștere Economică” depune toate eforturile pentru a oferi oportunități pentru activități pe cont propriu în cadrul Inițiativei prin intermediul resurselor disponibile online și opțiunea Serviciu de suport.

Administrațiile publice locale și primarii din Azerbaidjan, Armenia, Belarus, Georgia, Moldova, și Ucraina sunt invitați să devină membri ai Inițiativei ”Primarii pentru Creștere Economică” dacă sunt pregătiți să accepte principiile directoare ale Inițiativei pentru a stimula creșterea economică locală sustenabilă local, a lucra pentru a identifica soluții inspirate local și a le realiza cu îndrumarea și susținerea Secretariatului Inițiativei „Primarii pentru Creștere Economică”.